CELEX: 32010D0134
Language: sk
Date: 2010-03-01 00:00:00
Title: 2010/134/: Rozhodnutie Komisie z  1. marca 2010 , ktorým sa mení a dopĺňa rozhodnutie 2006/473/ES, pokiaľ ide o uznanie kontinentálnej Austrálie za územie bez výskytu Xanthomonas campestris (všetky kmene patogénne pre citrónovník) [oznámené pod číslom K(2010) 1063]

4.3.2010   
            
            
               SK
            
            
               Úradný vestník Európskej únie
            
            
               L 53/10
            
         ROZHODNUTIE KOMISIE
   z 1. marca 2010,
   ktorým sa mení a dopĺňa rozhodnutie 2006/473/ES, pokiaľ ide o uznanie kontinentálnej Austrálie za územie bez výskytu Xanthomonas campestris (všetky kmene patogénne pre citrónovník)
   [oznámené pod číslom K(2010) 1063]
   (2010/134/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej bod 16.2 oddielu I časti A prílohy IV,
   keďže:
   
               (1)
            
            
               Rozhodnutím Komisie 2006/473/ES z 5. júla 2006, ktorým sa uznávajú určité tretie krajiny a určité oblasti tretích krajín za krajiny a oblasti bez výskytu Xanthomonas campestris [všetky kmene patogénne pre citrónovník (Citrus)], Cercospora angolensis Carv. et Mendes a Guignardia citricarpa Kiely [všetky kmene patogénne pre citrónovník (Citrus)] (2), sa Nový Južný Wales, Južná Austrália a Viktória v Austrálii uznali za oblasti bez výskytu Xanthomonas campestris (všetky kmene patogénne pre citrónovník).
            
         
               (2)
            
            
               Austrália predložila podrobné technické informácie založené na výsledkoch programov regulácie a eradikácie chorôb a viacročných úradných prieskumov, ktorými sa ukázalo, že ohnisko Xanthomonas campestris v Queenslande bolo úspešne eradikované a že Severné teritórium a Západná Austrália sú bez výskytu Xanthomonas campestris. Všetky oblasti kontinentálnej Austrálie, v ktorých sa pestujú citrusové plody, by sa preto mali uznať za oblasti bez výskytu uvedeného škodlivého organizmu.
            
         
               (3)
            
            
               Rozhodnutie 2006/473/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   V článku 1 ods. 2 rozhodnutia 2006/473/ES sa písmeno a) nahrádza takto:
   
               „a)
            
            
               Austrália: Nový Južný Wales, Severné teritórium, Queensland, Južná Austrália, Viktória a Západná Austrália;“.
            
         Článok 2
   Toto rozhodnutie je určené členským štátom.
   
      V Bruseli 1. marca 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Ú. v. EÚ L 187, 8.7.2006, s. 35.